text: Narkopåvirkede kørte rundt i Esbjerg
  27 juli 2015 kl. 05.16
  Politiet i Esbjerg standsede natten til mandag to mænd, der begge viste sig at være påvirket af euforiserende stoffer.
  Med få timers mellemrum blev to mænd i Esbjerg standset og testet positive for brug af euforiserende stoffer.
  Ved midnatstid standsede politiet ved et rutinemæssigt tjek en 37-årig mand i Esbjerg. Det viste sig, at manden var påvirket af stoffer. Historien gentog sig klokken 05:15, da en 22-årig mand på samme vis blev stoppet af politiet - og også var påvirket.
  De to mænd har begge afgivet en blodprøve - og er nu sigtet for at have kørt bil påvirket af euforiserende stoffer.
  